Visit Site
Recommended byColombia
ఓ దశలో 80/1తో పటిష్టంగా కనిపించిన భారత్.. 19 పరుగుల వ్యవధిలో మూడు కీలక వికెట్లు కోల్పోయింది. కోహ్లిని ఎల్బీడబ్ల్యూ చేసిన జంపా 74 పరుగుల రెండో వికెట్ భాగస్వామ్యాన్ని విడదీశాడు. కాసేపటికే రోహిత్ (37) కూడా నైల్ బౌలింగ్‌లో వెనుదిరిగాడు. ధోనీ-రాయుడు మెల్లగా ఆడుతున్న దశలో.. జంపా మరోసారి భారత్‌ను దెబ్బతీశాడు. రాయుడు(12)ను పెవిలియన్ చేర్చాడు. దీంతో భారత్ 99 పరుగులకే 4 కీలక వికెట్లు కోల్పోయింది.
స్పిన్నర్ ఆడమ్ జంపా బౌలింగ్‌లో కోహ్లి (44) వరుసగా రెండు బౌండరీలు బాది ఊపు మీద కనిపించాడు. కానీ మరుసటి బంతికే కోహ్లిని జంపా ఎల్బీడబ్ల్యూగా పెవిలియన్ చేర్చాడు. అంపైర్ నాటౌట్ ఇచ్చినప్పటికీ.. రివ్యూ కోరి మరీ ఆసీస్ కోహ్లి వికెట్ దక్కించుకుంది. దీంతో 76 పరుగుల రెండో వికెట్ భాగస్వామ్యానికి తెరపడింది. రాయుడికి జతగా ధోనీ క్రీజ్‌లోకి వచ్చాడు.
అంతకు ముందు.. ఇన్నింగ్స్ రెండో ఓవర్ తొలి బంతికి ధావన్ గోల్డెన్ డకౌటై నిరాశపరిచాడు. ధావన్ స్థానంనలో క్రీజ్‌లోకి వచ్చిన కోహ్లి ఆరంభంలో ఇబ్బంది పడ్డప్పటికీ.. కుదురుకున్నాక స్వేచ్ఛగా షాట్లు ఆడాడు. మరో ఎండ్‌లో రోహిత్ బౌండరీలు బాదడానికి ప్రాధాన్యం ఇచ్చాడు.
పాపం బుమ్రా.. ఛాంపియన్స్ ట్రోఫీ ఫైనల్ తర్వాత..
ఆస్ట్రేలియా ఇన్నింగ్స్:
తొలి వన్డేలో ఆస్ట్రేలియా 7 వికెట్ల నష్టానికి 236 పరుగులు చేసింది. భారత బౌలర్లు క్రమశిక్షణతో బౌలింగ్ చేయడంతో ఆసీస్ తక్కువ స్కోరుకే పరిమితమైంది. టాస్ గెలిచి బ్యాటింగ్ ఎంచుకున్న ఆస్ట్రేలియా‌కు బుమ్రా తొలి ఓవర్లోనే షాకిచ్చాడు. ఫించ్‌ను బుమ్రా డకౌట్ చేయడంతో స్కోరు బోర్డుపై పరుగులు చేరకుండానే ఆసీస్ వికెట్ కోల్పోయింది. ఈ దశలో ఖవాజా (76 బంతుల్లో 50), స్టోయినిస్ (53 బంతుల్లో 37) ఆసీస్‌ను ఆదుకున్నారు. వీరిద్దరూ రెండో వికెట్‌కు 87 పరుగులు జోడించారు.
శతక భాగస్వామ్యం దిశగా సాగుతున్న ఈ జోడిని కేదార్ జాదవ్ విడదీశాడు. స్టోయినిస్‌ను ఇచ్చిన క్యాచ్‌ను కోహ్లి చక్కగా అందుకున్నాడు. కాసేపటికే ఖవాజాను కుల్దీప్ ఔట్ చేశాడు. హాఫ్ సెంచరీ పూర్తి చేసుకున్న ఖవాజా భారీ షాట్ ఆడగా.. విజయ్ శంకర్ అద్భుతమైన క్యాచ్ అందుకున్నాడు.
ఓ వైపు వికెట్లు పడుతున్నా మ్యాక్స్‌వెల్ ధాటిగా ఆడాడు. హ్యాండ్స్‌కాంబ్ (19)తో కలిసి ఆసీస్‌ను ఆదుకునే ప్రయత్నం చేశాడు. కానీ కుల్దీప్ స్లో డెలివరీని ముందుకొచ్చి ఆడే క్రమంలో హ్యాండ్స్‌కాంబ్ స్టంపౌటయ్యాడు. కొత్త కుర్రాడు టర్నర్ (23 బంతుల్లో 21), మ్యాక్స్‌వె‌ల్‌ (51 బంతుల్లో 40).. ఐదో వికెట్‌కు 36 పరుగులు జోడించారు. ఈ దశలో షమీ వరుస ఓవర్లలో వీరిద్దర్నీ బౌల్డ్ చేసి పెవిలియన్ చేర్చాడు. దీంతో 39.5 ఓవర్లలో ఆసీస్ 6 వికెట్లు నష్టపోయి 173 రన్స్ చేసింది.
చివర్లో కౌల్టర్ నైల్ (28), కేరీ ఏడో వికెట్‌కు 62 పరుగుల భాగస్వామ్యం నెలకొల్పారు. భారత బౌలర్లు క్రమశిక్షణతో బౌలింగ్ చేయడంతో చివరి పది ఓవర్లలో ఆసీస్ 63 పరుగులే చేయగలిగింది. భారత బౌలర్లలో షమీ, కుల్దీప్, బుమ్రాలకు తలో రెండు వికెట్లు దక్కాయి.
ప్రివ్యూ:
ఐదు వన్డేల సిరీస్‌లో భాగంగా భారత్, ఆస్ట్రేలియా జట్ల మధ్య హైదరాబాద్‌లోని ఉప్పల్ రాజీవ్ గాంధీ ఇంటర్నేషనల్ స్టేడియం వేదికగా తొలి వన్డే జరుగుతోంది. ఈ మ్యాచ్‌లో ఆసీస్ రిచర్డ్‌సన్‌ స్థానంలో అలెక్స్ కారేను తీసుకుంది. ఈ మ్యాచ్ ఆస్టన్ టర్నర్ అరంగేట్రం చేస్తున్నాడు.
విరాట్ కోహ్లీ మాట్లాడుతూ.. నేల చాలా గట్టిగా ఉందని, బ్యాటింగ్ చేయడానికి బాగా సహకరిస్తుందన్నాడు. న్యూజిలాండ్‌లో ఎలాంటి ఫలితాన్ని రాబట్టామో ఇక్కడ కూడా అదే చేయాలని అనుకుంటున్నామని కోహ్లీ తెలిపాడు. జట్టు సమతూకంగా ఉందన్నాడు. చాహల్‌కు విశ్రాంతినిచ్చామని చెప్పాడు. మణికట్టు స్పిన్నర్లను రొటేట్ చేస్తున్నామని, టాప్ ఆర్డర్‌లో ఎలాంటి మార్పులు లేవని వెల్లడించాడు. కాగా, ఉప్పల్ స్టేడియంలో ఎక్కువ సార్లు తొలుత బ్యాటింగ్ చేసిన జట్టే గెలిచింది. దీనికి తోడు ఇక్కడ ఆస్ట్రేలియాతో ఆడిన గత రెండు వన్డేల్లో భారత్ ఓడింది.
జట్లు
ఆస్ట్రేలియా: ఆరోన్ ఫించ్ (కెప్టెన్), ఉస్మాన్ ఖవాజా, మార్కస్ స్టాయినిస్, పీటర్ హ్యాండ్స్‌కాంబ్, గ్లెన్ మాక్స్‌వెల్, ఆష్టన్ టర్నర్, అలెక్స్ కారే (వికెట్ కీపర్), నాథన్ కౌల్టర్‌నైల్, పాట్ కమ్మిన్స్, ఆడమ్ జంపా, జాన్ బెహ్రెండార్ఫ్
ఇండియా: రోహిత్ శర్మ, శిఖర్ ధావన్, విరాట్ కోహ్లీ(కెప్టెన్), అంబటి రాయుడు, ఎంఎస్ ధోనీ(వికెట్ కీపర్), కేదార్ జాదవ్, విజయ్ శంకర్, రవీంద్ర జడేజా, కుల్దీప్ యాదవ్, మహమ్మద్ షమీ, జస్ప్రీత్ బుమ్రా
లైవ్ అప్‌డేట్స్
✦ 74 బంతుల్లో అర్ధ సెంచరీ సాధించిన ఖవాజా. ఆసీస్ 23 ఓవర్లలో 96/2
✦ 20.1: కేదార్ జాదవ్ బౌలింగ్‌లో స్టాయినిస్ (37) ఔట్. షార్ట్ మిడ్ వికెట్‌లో అద్భుతమైన క్యాచ్ అందుకున్న కోహ్లి. 87 పరుగుల భాగస్వామ్యానికి తెర.
✦ స్టాయినిస్ ఇచ్చిన క్విక్ రిట్నర్ క్యాచ్‌ను అందుకున్న జాదవ్. అప్పీల్ చేసిన ధోనీ. కానీ అంతకు ముందే బంతి నేలకు తాకడంతో నాటౌట్ ఇచ్చిన అంపైర్. 19 ఓవర్లలో ఆసీస్ 83/1.
✦ స్పిన్నర్లను ఎదుర్కోవడంలో ఇబ్బంది పడుతున్న ఆసీస్ బ్యాట్స్‌మెన్ 15వ ఓవర్లో ఒక పరుగు, 16వ ఓవర్లో 3 రన్స్. ఆసీస్ స్కోరు 75/1.
✦ పదిహేను ఓవర్లలో వికెట్ నష్టానికి 71 పరుగులు చేసిన ఆసీస్. స్పిన్నర్లతో వికెట్ తీసే యత్నంలో భారత్
✦ 13: పద్నాలుగు ఓవర్లలో వికెట్ నష్టానికి 64 పరుగులు చేసిన ఆసీస్.
✦ 12: పన్నెండు ఓవర్లు ముగిసేసరికి ఆస్ట్రేలియా 49/1. ఖవాజా 26(39), స్టాయినిస్ 19(30)
✦ 11: పదకొండు ఓవర్లు ముగిసేసరికి ఆస్ట్రేలియా 45/1. ఖవాజా 24(36), స్టాయినిస్ 17(27)
✦ 10: పది ఓవర్లు ముగిసేసరికి ఆస్ట్రేలియా 38/1. ఖవాజా 23(35), స్టాయినిస్ 12(22)
✦ 9: తొమ్మిది ఓవర్లు ముగిసేసరికి ఆస్ట్రేలియా 28/1. ఖవాజా 14(30), స్టాయినిస్ 11(20)
✦ 8: ఎనిమిది ఓవర్లు ముగిసేసరికి ఆస్ట్రేలియా 23/1. ఖవాజా 14(30), స్టాయినిస్ 7(15)
✦ 7: ఏడు ఓవర్లు ముగిసేసరికి ఆస్ట్రేలియా 15/1. ఖవాజా 6(24), స్టాయినిస్ 7(14)
✦ 6: ఆరు ఓవర్లు ముగిసేసరికి ఆస్ట్రేలియా 14/1. ఖవాజా 4(19), స్టాయినిస్ 7(13)
✦ 5: ఐదు ఓవర్లు ముగిసేసరికి ఆస్ట్రేలియా 13/1. షమీ మరో మెయిడిన్ ఓవర్. ఖవాజా 4(14), స్టాయినిస్ 7(10)
✦ 4: నాలుగు ఓవర్లు ముగిసేసరికి ఆస్ట్రేలియా 13/1. ఖవాజా 4(14), స్టాయినిస్ 7(7)
✦ 3: మూడు ఓవర్లు ముగిసేసరికి ఆస్ట్రేలియా 8/1. ఖవాజా 0(8), స్టాయినిస్ 7(7)
✦ 2: రెండు ఓవర్లు ముగిసేసరికి ఆస్ట్రేలియా 3/1. ఖవాజా 0(8), స్టాయినిస్ 3(1)
✦ 1.3: ఆసీస్ కెప్టెన్ ఫించ్ డకౌట్. ఖాతా తెరకుండానే తొలి వికెట్ కోల్పోయిన ఆస్ట్రేలియా. ఫించ్ వికెట్ తీసిన బుమ్రా. ఫించ్ c ధోనీ b బుమ్రా 0(3)
✦ 1: తొలి ఓవర్‌లో ఆసీస్ ఖాతా తెరవలేదు. షమీ మెయిడిన్ ఓవర్ వేశాడు. ఖవాజా 0 (6), ఫించ్ 0 (0)
✦ ఆస్ట్రేలియా బ్యాటింగ్ ఆరంభించింది. ఓపెనర్లుగా ఉస్మాన్ ఖవాజా, ఆరోన్ ఫించ్ వచ్చారు. ఉస్మాన్ ఖవాజా ఇన్నింగ్స్‌ను మొదలుపెట్టాడు. షమీ బంతిని అందుకున్నాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.